Kamu bisa jelasin ke aku soal Temaga dalam bahasa bali?

Temaga (aksara Bali: ᬢᭂᬫᬕ) silih tunggil datu kimia antuk simbol Cu (saking ) miwah nomor atom 29. Pinaka logam bélék, miwah ulet antuk konduktivitas termal dan listrik sané becik. Pamukaan temaga murni sané anyar mawarna warna kudrang masawang bang. Temaga kaanggén konduktor panas miwah listrik, manados lakaran wangunan, miwah manados panyusun makudang logam paduan, sekadi pérak stérling sané kaanggén ring pahiasan, kupronikel kaanggén antuk piranti keras ring segara miwah koin, miwah konstantan kaanggén ring pangukur regangan miwah termokopél antuk pangukuran suhu.

Temaga inggih punika satunggal saking akedik logam sané prasida kawéntenang ring palemahan ring wentuk logam sané prasida kaanggén sacara langsung (logam sujati). Paindikan punika ngawinan pawigunaan olih manusa pinih anter ring makudang wewengkon, saking c. 8000 SM. Siuan warsa selantur nyané, punika dados logam kapertama sané kalebur saking wijih sulfida, c. 5000 SM; logam pertama sané kacetak manados wentuk cetakan, c. 4000 SM; miwah logam kapertama sané kajelapang kacampuh sareng logam tiosan, timah, antuk ngardi prunggu, c. 3500 SM.